ییلدیریم مطبوعات نماینده‌لرینه آمریکادا کئچیرجگی گؤروش‌لرین گوندمینده اولان مسئله‌لر باره‌سینده معلومات وئره‌رک: "آمریکا ایله علاقه‌لریمیزین مکمل بیر سویه‌ده اولدوغونو دئیه بیلمریک. جدی پروبلئم‌لریمیز وار. بو پروبلئم‌لرین آرتیق گئریده قالماسی، گله‌جه‌یه باخیلماسی ایستیقامتینده اولان فیکیرلریمیزی قارشی طرفه بیلدیرجییک. بولگه سل مسئله‌لری ده موذاکیره ائتمه‌یی دوشونوروک" دئدی.
باش ناظیر گؤروش‌لرده سوریه و عراق-دا باش وئرن‌لرین ده ماسایا قویولاجاغینی قئید ائده‌رک:"آمریکانین داعش ایله  موباریزه‌دکی سیاستینی و بونونلا علاقه‌دار بیزیم اعتراضلاریمیزی گوندمه گتیرجییک. 15 ژوئیه دؤولت چئوریلیشی جهدینه گؤره مسئولیت داشییان فتح الله چی ترور تشکیلاتی‌نین (فتو)  باشچی‌سی‌نین محاکمه اولونماسی و اعاده پروسه‌سی‌نین باشلادیلماسی دا گوندمیمیزده اولان مسئله‌لر آراسیندا‌دیر" دئدی.
ییلدیریم بولوجو ترور تشکیلاتی پ.کا.کانین سوریه قولو پ.ی.د-یه وئریلن آمریکان سیلاح‌لاری‌نین گئری توپلانماسیندان و آمریکانین پ.ی.د-یه وئردیگی دستکین دایاندیریلماسین‌دان دا دانیشا‌جاق‌لارینی سؤیله‌دی.
تورکیه‌نین باش ناظری سفری‌نین مقصدی‌نین ایکی اؤلکه‌نین راضیلیغا گله بیلمدیک‌لری مسئله‌لرده مثبت ایرلیلییشین الده اولونماسی اولدوغونو دیله گتیردی.
ییلدیریم سعودی عربیستانیندا باش وئرن‌لرله علاقه‌دار بون‌لاری دئدی :"دئتال‌لارینی چوخ بیلمدیگیمیز مسئله‌یه شرح وئرمک سهو اولار. بو، اونلارین ایچ مسئله‌سی‌دیر. بیر سیرا پروبلئم‌لری‌نین اولدوغو آشکاردیر، اؤز آرا‌لاریندا بونو حل ائتمه‌یه چالیشیرلار".
